Սեսիլիա Բրեկհուս

**Սեսիլիա Բրեկհուս** (, ), նորվեգացի մարզիկ, բռնցքամարտիկ, քիքբռնցքամարտիկ։ Կիսամիջինքաշային կարգում պրոֆեսիոնալ բռնցքամարտի աշխարհի չեմպիոն (WBC (2009-մեր օրեր), WBA (2009-մեր օրեր), WBO (2010-մեր օրեր), IBF (2014-մեր օրեր))։ Առաջին կինը, որը արժանացել է բոլոր 4 տիտղոսներին։ Կանանց  շարքում արժանացել է BWAA-ի վարկածով «Տարվա բռնցքամարտիկ» տիտղոսին (2017)։

Քիքբոքսինգի Եվրոպայի (2002) և աշխարհի չեմպիոն (2003)։

Սիրողական բռնցքամարտում աշխարհի առաջնության (2005) և Եվրոպայի առաջնության արծաթե մրցանակակիր (2004), Եվրոպայի չեմպիոն (2005), Նորվեգիայի չեմպիոն (2005, 2006)։

## Կենսագրություն
Ծնվել է 1981 թվականի սեպտեմբերի 28-ին Կոլումբիայի Կարթագենա քաղաքում։ Երբ Սեսիլիան դարձել է 2 տարեկան, նրան որդեգրել է նորվեգացի մի զույգ և նա մեծացել է Բերգենում։

## Քիքբոքսինգ
Քիքբոքսինգով սկսել է զբաղվել 14 տարեկանում։

2002 թվականին մինչև 65 կգ քաշային կարգում դարձել է Եվրոպայի WAKO չեմպիոն, իսկ 2003 թվականին՝ WAKO աշխարհի չեմպիոն։

## Սիրողական բռնցքամարտ
### 2004 թվականի Եվրոպայի առաջնություն
Ներկայացել է առաջին կիսամիջինքաշային կարգում (մինչև 63 կգ)։ 1/8 եզրափակչում հաղթել է իտալացի Մանուելա Մարչենարոյին։ Քառորդ եզրափակչում հաղթել է լեհ Իզաբելա Ցեսլյակին։ Կիսաեզրափակչում հաղթել է ռուս Մարիա Կառլովային։ Եզրափակչում պարտություն է կրել Վիննի Սկովգորից։

### 2005 թվականի Նորվեգիայի առաջնություն
Ներկայացել է միջինքաշային կարգում (մինչև 75 կգ)։ Եզրափակչում հաղթել է Ինգերդ Կամիլա Սկոգմոյին։

### 2005 թվականի Եվրոպայի առաջնություն
Ներկայացել է առաջին կիսամիջինքաշային կարգում (մինչև 63 կգ)։ Քառորդ եզրափակչում հաղթել է Մենդի Լյոնիսենին։ Կիսաեզրափակչում հաղթել է Լարիսա Պոպին։ Եզրափակչում հաղթել է Յուլիա Նեմցովային։

### 2005 թվականի աշխարհի առաջնություն
Ներկայացել է առաջին կիսամիջինքաշային կարգում (մինչև 63 կգ)։ 1/8 եզրափակչում հաղթել է թուրք Էլիֆ Իսլակին, քառորդ եզրափակչում՝ իռլանդացի Ալաննա Մյորֆին, կիսաեզրափակչում՝ դանիացի Վիննի Սկովգորին։ Եզրափակչում պարտություն է կրել Յուլիա Նեմցովայից։

### 2006 թվականի Նորվեգիայի առաջնություն
Ներկայացել է առաջին կիսամիջինքաշային կարգում (մինչև 66 կգ)։ Եզրափակչում հաղթել է Վիբեկե Էունեյին։

Ընդհանուր առմամբ սիրողական բռնցքամարտում ունեցել է 80 հանդիպում, որոնցից 75-ը ավարտվել են նրա հաղթանակով և 5-ը պարտությամբ։

## Պրոֆեսիոնալ բռնցքամարտ
2007 թվականին պայմանագիր է ստորագրել *«Sauerland Events»* կազմակերպության հետ։ Սկսել է մարզվել Ուլի Վեգների գլխավորությամբ։

Պրոֆեսիոնալ ռինգում առաջնաելույթը եղել է 2007 թվականի հունվարի 20-ին։ Հաղթել է միավորների առավելությամբ։

### Չմպիոնական մարտ Վինի Սկովգորի դեմ
2009 թվականի մարտի 14-ին հանդիպել է դանիացի անպարտելի բռնցքամարտիկ Վինի Սկովգորին։ Նրանք պայքարել են կիսամիջինքաշային կարգում WBC և WBA վարկածով աշխարհի չեմպիոնի ազատ տիտղոսների համար։ Սեսիլիան հաղթել է միավորների առավելությամբ։

2009 թվականի մայիսի 30-ին հաղթել է ամերիկացի Էմի Յուրատովաչին։

2009 թվականի սեպտեմբերի 12-ին հաղթել է իտալացի Լյուսիա Մորելիին։

2010 թվականի մայիսի 15-ին հանդիպել է ամերիկացի Վիկտորիա Կիսներոսին։ Բրեկհուսը հաղթել է միավորների առավելությամբ և WBO վարկածով չեմպիոն։

2010 թվականի հոկտեմբերի 30-ին 7-րդ ռաունդում նոկաուտի է ենթարկել Միքաելա Լորենին։

2010 թվականի նոյեմբերի 20-ին 3-րդ ռաունդում նոկաուտի է ենթարկել հունգարացի Եվա Բաժիչին։

2011 թվականի ապրիլի 2-ին հաղթել է ամերիկացի Ջիլ Էմերիին։

2011 թվականի մայիսի 7-ին հաղթել է երկրորդ կիսաթեթև քաշային կարգում աշխարհի էքս չեմպիոն Շևել Հալբեկին։

2011 թվականի դեկտեմբերի 3-ին 10-րդ ռաունդում նոկաուտի է ենթարկել ամերիկացի Կուլեի Կուպիխեային։

2012 թվականի հունիսի 2-ին հաղթել է գերմանացի Ջեսիկա Բալոգունին։

2012 թվականի սեպտեմբերի 22-ին հաղթել է երկու քաշային կարգերում աշխարհի էքս չեմպիոն ֆրանսիացի Աննա Մատիս Սոֆիին։

2013 թվականի ապրիլի 13-ին 3-րդ ռաունդում նոկաուտի է ենթարկել առաջին միջինքաշային կարգում աշխարհի էքս չեմպիոն ամերիկացի Միա Սենտ Ջոնին։

2013 թվականի սեպտեմբերի 7-ին 9-րդ ռաունդում նոկաուտի է ենթարկել առաջին միջինքաշային կարգում աշխարհի էքս չեմպիոն դոմինիկացի Օկսանդիա Կաստիլյոին։

Մարզվել է Օտտո Ռամինի գլխավորությամբ։

2014 թվականի փետրվարի 1-ին հաղթել է առաջին կիսամիջինքաշային կարգում աշխարհի էքս չեմպիոն ֆրանսիացի Միրիամ Լամարին։

2014 թվականի հունիսի 7-ին երկրորդ անգամ է հանդիպել Ջեսիկա Բելոգունի հետ։ Հաղթել է միավորների առավելությամբ։

### Մարտ Իվանա Խաբազինի դեմ
2014 թվականի սեպտեմբերի 13-ին հանդիպել է կիսամիջինքաշային կարգում IBF վարկածով աշխարհի չեմպիոն, խորվաթացի բռնցքամարտիկ Իվանա Խաբազինին։ Հաղթել է միավորների առավելությամբ։ Բրեկհուսը դարձել է առաջին կինը, ով արժանացել է 4 հիմնական տիտղոսներին։

2014 թվականի նոյեմբերի 29-ին հաղթել է առաջին միջինքաշային կարգում էքս չեմպիոն Ջենիֆեր Ռեցկեի հետ։

2014 թվականի դեկտեմբերին Նորվեգիայում չեղյալ է հայտարարվել պրոֆեսիոնալ բռնցքամարտի արգելքը, որը գործել է 1982 թվականից։

2015 թվականին դադարեցրել է համագործակցությունը *«Sauerland Events»* կազմակերպության հետ և պայմանագիր ստորագրել *«К2 Promotions»*-ի հետ*:*։

2016 թվականի փետրվարի 27-ին հաղթել է առաջին կիսամիջինքաշային կարգում աշխարհի չեմպիոնի հավակնորդ Կրիս Նամուսին։

2016 թվականի հոկտեմբերի 1-ին երկրորդ անգամ է հանդիպել Աննա Սոֆի Մատիսի հետ։ Բրեկհուսը հակառակորդին նոկաուտի է ենթարկել 2-րդ ռաունդում։ Նորվեգիայում դա եղել է 1980 թվականից հետո պրոֆեսիոնալ բռնցքամարտի առաջին երեկոն։

2017 թվականի փետրվարի 24-ին հաղթել է Կլարա Սվենսոնին։

2017 թվականի հունիսի 9-ին հաղթել է երկու քաշային կարգերում աշխարհի էքս չեմպիոն Էրիկա Ֆարիասին։

2017 թվականի հոկտեմբերի 21-ին երկրորդ անգամ է հանդիպել Միքաելա Լորենի հետ։ Հակառակորդին նոկաուտի է ենթարկել 6-րդ ռաունդում։

BWAA կողմից արժանացել է «Տարվա բռնցքամարտիկ» տիտղոսին (2017)։

2018 թվականի մայիսի 5-ին հաղթել է միջինքաշային կարգում աշխարհի էքս չեմպիոն Կալի Ռեիսին։

2018 թվականի հուլիսի 21-ին հաղթել է ռուս անպարտելի  բռնցքամարտիկ Իննա Սագայդակովսկայային։

2018 թվականի դեկտեմբերի 8-ին հաղթել է առաջին կիսածանր քաշային կարգում աշխարհի չեմպիոնի հավակնորդ Ալեքսանդրա Մագձիակ Լոպեսին։

2019 թվականի օգոստոսին սկսել է մարզվել Աբել Սանչեսի գլխավորությամբ։

2019 թվականի հոկտեմբերին պայմանագիր է ստորագրել *«Matchroom Sport»* կազմակերպության հետ։

2019 թվականի նոյեմբերի 30-ին հաղթել է թեթև քաշային կարգում աշխարհի էքս չեմպիոն Վիկտորիա Բուստոսին։

## Մարտեր

## Տիտղոսներ և հաջողություններ
### Քիքբոքսինգ
* **2002** Ոսկի WAKO Եվրոպայի չեմպիոն
* **2003** Ոսկի WAKO աշխարհի չեմպիոն

### Սիրողական բռնցքամարտ
* **[[2004 թվական]]** Արծաթ|link=Special:FilePath/Silver_medal_icon:svg առաջին կիսամիջինքաշային կարգում Եվրոպայի առաջնության արծաթե մեդալակիր (մինչև 63 կգ)։
* **[[2005 թվական]] ** Ոսկի միջինքաշային կարգում Նորվեգիայի չեմպիոն (մինչև 75 կգ)։
* **[[2005 թվական]]** Ոսկի|link=Special:FilePath/Gold_medal_icon:svg առաջին կիսամիջինքաշային կարգում Եվրոպայի չեմպիոն (մինչև 63 կգ)։
* **[[2005 թվական]]** Արծաթ|link=Special:FilePath/Silver_medal_icon:svg առաջին կիսամիջինքաշային կարգում աշխարհի առաջնության արծաթե մեդալակիր (մինչև 63 կգ)։
* **[[2006 թվական]]** Ոսկի առաջին կիսածանր քաշային կարգում Նորվեգիայի չեմպիոն (մինչև 66 կգ)։

### Պրոֆեսիոնալ բռնցքամարտ
#### Երկրորդական
* կիսամիջինքաշային կարգում IBO վարկածով աշխարհի չեմպիոն (2016-մեր օրեր)։

#### Համաշխարհային
* կիսամիջինքաշային կարգում WBC վարկածով աշխարհի չեմպիոն (2009-մեր օրեր)։
* կիսամիջինքաշային կարգում WBA վարկածով աշխարհի չեմպիոն (2009-մեր օրեր)։
* կիսամիջինքաշային կարգում WBO վարկածով աշխարհի չեմպիոն (2010-մեր օրեր)։
* կիսամիջինքաշային կարգում IBF վարկածով աշխարհի չեմպիոն (2014-մեր օրեր)։

#### Հաստատուն
* BWAA վարկածով կանանց շարքում արժանացել է «Տարվա բռնցքամարտիկ» տիտղոսին (2017)։

## Ծանոթագրություններ

## Արտաքին հղումներ
* 
* 
* 

Կատեգորիա:Աշխարհի չեմպիոններ
Կատեգորիա:Բռնցքամարտիկներ այբբենական կարգով
Կատեգորիա:Եվրոպայի չեմպիոններ
Կատեգորիա:Կին բռնցքամարտիկներ
Կատեգորիա:Նորվեգացի ակտիվիստներ
Կատեգորիա:Նորվեգացի մարզիկներ